runetrust/blame-folketinget-dk huggingface dataset:
Helle Sjelle (KF), 2005-04-28:
For at svare på den første del af spørgsmålet: Jeg sagde ikke noget om høringssvarene, jeg sagde, at Sundhedsstyrelsen havde foretaget nogle grundige vurderinger af de her ting og forhørt sig rundtomkring.
Det var det jeg sagde; jeg talte ikke om høringssvarene.
Med hensyn til den anden risikogruppe kunne det være, at det var ad anden vej, man skulle nå den risikogruppe.
Lone Møller (S), 2005-04-28:
Undskyld, hvis jeg var uopmærksom et øjeblik, men jeg synes det lød, som om fru Helle Sjelle sagde, at høringssvarene entydigt pegede på, at man ikke ønskede at få indført hepatitis B-vacci nation i børnevaccinationsprogrammet, og hvis det er tilfældet, så læser vi i hvert fald meget forskelligt de der sorte, der er bogstaverne.
Det fremgår klart af høringssvarene, at et flertal af de faglige folk indstiller, at vi indfører hepatitis B-vaccination i børnevaccinationsprogrammet.
De er jo ikke med i risikogrupperne.
Hvordan skal vi sikre, at vi også får fat i de grupper?
Birthe Skaarup (DF), 2005-04-28:
Fru Helle Sjelle taler om omkostningerne, og omkostningerne bliver jo minimale, hvis vi kan redde folk fra at få denne her kroniske hepatitis B – og specielt vores børn.
Lad os nu få udredt det her.
Den bliver jo minimal, den omkostning, og jeg vil blot høre, om fru Helle Sjelle ikke er klar over det.
Morten Østergaard (RV), 2005-04-28:
Ligesom jeg spurgte ordføreren for det andet regeringsparti, vil jeg også gerne spørge ordføreren for De Konservative, om man ikke så bare vil anerkende, at den anbefaling, som kom fra Sundhedsstyrelsen, gik på, at der skulle gives et tilbud om helbredsundersøgelser, at der systematisk skulle gives tilbud om undersøgelser for tuberkulose, hiv, hepatitis B-infektion til alle personer fra højrisikoområder, og at det var anbefalingen?
Det er så der, man siger: Det lader vi være op til kommunerne og ser, om folk selv henvender sig osv.
Henriette Kjær (KF), 2005-04-28:
Nu kender jeg ikke undersøgelsen fra Kjellerup Kommune, men jeg kunne godt forestille mig, at nogle af de mennesker, vi taler om der, netop er kvoteflygtninge.
De kommer jo også ind i systemet nu, hvor der bliver taget hånd om dem, straks de ankommer.
Jeg synes faktisk kun, at det er positivt, at vi giver den oplysning og netop, som også Venstres ordfører sagde, prøver at normalisere tilstanden for dem, der kommer som familiesammenførte.
Vi har ikke noget indtryk af, at de ikke opsøger lægen, og slet ikke med den yderligere information, der vil komme nu, er der noget, der indikerer, at de vil holde sig langt væk fra lægen.
De er jo også selv interesserede i at blive behandlet for de sygdomme, de kunne have, netop fordi man som sygdomsramt, som hr. Morten Østergaard også siger, er træt og kan være modløs.
Det er heller ikke rart at have tuberkulose; det er jo også noget, man selv vil finde ud af man er plaget af, og dermed opsøge læge.
Morten Østergaard (RV), 2005-04-28:
Jeg synes, at man for at understrege situationens alvor kan skele til, hvad de gjorde i Kjellerup Kommune, hvor de prøvede at tilbyde det til 55 personer, som alle sammen tog imod.
Der var 5, der havde tuberkulose, 3, der havde hepatitis B, og 11, som havde anæmi, alt sammen ting, som det kan være utrolig relevant at få fundet med det samme, dels fordi noget af det er smitsomt, dels fordi anæmi formentlig ikke virker fremmende for integrationen, idet den ramte er træt og modfalden.
Derfor synes jeg måske, at det var relevant at overveje, om man, hvad der jo ikke kan være det store, når man alligevel har apparatet i gang med at uddele sygesikringsbevis osv., ikke netop konkret skulle sige: I skal vide, at der er et tilbud om, at I kan få et sundhedscheck, så vi fuldstændig systematisk og dermed i tråd med Sundhedsstyrelsens anbefalinger kan få checket, om I har de her smitsomme sygdomme.
Det kunne vel ikke være det store besvær.
Henriette Kjær (KF), 2005-04-28:
Det synes jeg bestemt vi gør, i og med at man, når en person går ned på folkeregisteret og tilmelder sig, også giver vedkommende et sygesikringsbevis.
Man giver information om, at der er en mulighed for at komme til det her sundhedstjek, og lægen bliver gjort opmærksom på, at der er nogle forskellige ting, der skal tjekkes, når der er tale om borgere, der kommer fra tredjeverdenslande.
Så kunne man selvfølgelig godt tage skridtet videre og tale om systematiske indkaldelser osv.
Jeg mener, at det her er et fint tilbud, som sikrer, at de her borgere kan komme og blive tjekket for de smitsomme sygdomme.
Jeg vil ikke holde en lang tale, for det her er et af de forslag, som jeg mener man burde have trukket.
Allerede i dag, som vi mange gange har hørt, tilbydes asylansøgere en helbredsundersøgelse, når de kommer til et asylcenter.
De får også tilbudt en hiv-test, og der bliver taget om hånd om dem og deres helbred.
Hvad angår kvoteflygtninge, har vi jo netop behandlet et forslag, som sikrer, at netop den gruppe skal gennemgå en helbredsundersøgelse, så dem er der også taget hånd om.
Så er der de familiesammenførte.
Der er det da rigtigt, at nogle af dem kommer fra tredjeverdenslande, og at Sundhedsstyrelsen har anbefalet, at de bliver tjekket for smitsomme sygdomme.
Sundhedsstyrelsen har også peget på, at det er uhensigtsmæssigt med en karenstid på 6 uger, og derfor er det også glædeligt og fornuftigt, at ministeren nu vil afskaffe denne karenstid, så den gruppe, vi taler om, hurtigt kan komme til egen læge og få klarhed over deres sundhedstilstand og besked om eventuelle smitsomme sygdomme.
Jesper Langballe (DF), 2005-04-28:
Jeg synes, det er meget systematisk, at regeringen nu laver en særskilt vejledning for praktiserende læger og kommunelæger.
Men hvis man ville gøre det mere systematisk, kunne man gøre det på den måde, at man gjorde helbredstjekket obligatorisk.
Om det var en god idé for på den måde at opfange alle, ville man virkelig kunne diskutere, men det er jo ikke det, Socialdemokraterne i dag har foreslået.
Karen Hækkerup (S), 2005-04-28:
Til gengæld sagde de, at familiesammenførte skulle igennem en obligatorisk helbredsundersøgelse.
Så noget er der forandret, siden det nu er i orden, at indenrigs- og sundhedsministeren sørger for, at lægerne bare udsender en vejledning.
Majbrit Berlau (EL), 2005-04-28:
Vi har meget diskuteret den systematiske indsamling af viden med hensyn til nogle sygdomme, som er farlige for den sygdomsramte selv, og som også indebærer en smitterisiko.
Vi ved i dag ud fra klare undersøgelser, at den, kan man sige etablerede lægestand, de praktiserende læger, ikke er dygtige nok til at modtage folk – det har været om tyrkiske kvinder, den her undersøgelse er blevet lavet – og at der er så meget fejlkommunikation, at helt klokkeklare sygdomme bliver overset.
Irene Simonsen (V), 2005-04-28:
Jeg kan ikke tallene i hovedet, men jeg har læst adskillige gange, at folk med anden etnisk baggrund bruger de praktiserende læger hyppigere, end den øvrige befolkning gør.
Så mon ikke de finder derned?
Og mon ikke de gør det, når de får informationsmaterialet om, at de har et gratis tilbud her, og får at vide, hvor vigtigt det er?
Det er jo ikke uintelligente mennesker, der kommer til Danmark.
Det lyder næsten, som om hr. Morten Østergaard tror, at det er folk, der ikke kan tænke selv, men så passer det i øvrigt med, hvordan man har lavet integrationspolitikken, da hr. Morten Østergaards parti havde regeringsmagten.
Venstre ønsker at styrke integrationen, det er væsentligt at sige.
Integrationen er utrolig vigtig, og den hører jeg adskillige partier sætte på dagsordenen, indtil det kommer til handling.
En del af integrationen er jo at bruge det system, der fungerer, og ikke føle sig som en speciel, tilsidesat gruppe, men være en del af det danske samfund med det samme.
Og når vi har systemet til det, dvs. de praktiserende læger, informationsmaterialet og informationen til de praktiserende læger om, hvad det er, de skal være særlig opmærksom på her, er det den vej, vi skal gå.
Morten Østergaard (RV), 2005-04-28:
Jeg skal bare lige bede ordføreren om at bekræfte, at Venstre, når det gælder familiesammenførte, altså ikke ønsker at leve op til Sundhedsstyrelsens anbefalinger om et systematisk helbredstjek for de her smitsomme sygdomme.
Man er tilfreds med det, som indenrigsministeren har redegjort for.
Man ønsker ikke at følge Sundhedsstyrelsens anbefalinger.
Majbrit Berlau (EL), 2005-04-28:
Jeg stiller mig bare undrende over for, at ministeren mener, at det er meget, meget vigtigt, at et sådant tilbud rettes mod asylansøgere og de andre grupper, han har dækket, men at den sidste gruppe, der her står uden for et fast tilbud om en systematisk undersøgelse, ikke behøver dækkes af det.
Hvad er årsagen til, at der skal gøres forskel på de to grupper?
Det stiller jeg mig meget uforstående over for.
For hvis det er sådan, at den første gruppe har behov for den her hel bredsundersøgelse og vi som samfund har behov for, at de modtager en sådan helbredsundersøgelse, burde det jo sådan set dække alle de mennesker, der har behov for at flygte her til Danmark.
Det er da en systematisk fremfærd.
Det ville da sådan set være mere asymmetrisk, hvis det var sådan, at vi med hensyn til folk fra andre lande generelt forfulgte det princip, at vi skulle opfinde særlige systemer til dem, når det nu handler om at få folk integreret i det danske samfund og herunder også om at få formidlet kendskabet for at gøre folk trygge ved det almindelige sundhedssystem, vi har.
Da vi talte om forslaget om indføring af hepatitis B-vaccination, lagde regeringen og ministeren meget, meget vægt på Sundhedsstyrelsens anbefalinger.
Sundhedsstyrelsen anbefaler i denne her sag meget kraftigt, at der gives et systematisk tilbud om en helbredsundersøgelse for tuberkulose, hiv, hepatitis B osv.
Altså, ordet systematisk er meget vigtigt i denne her situation.
Situationen i kommunerne i dag, når man modtager kvoteflygtninge, er sådan, at der sjældent sker en systematisk henvisning til læger.
Det ved jeg, fordi jeg arbejder på et socialkontor ude i den virkelige verden, når jeg ikke sidder i denne her osteklokke.
Der gives det integrationstilbud, som regeringen har pålagt at man skal give, men i det introduktionstilbud sker der ikke en systematisk henvisning til læger, og hos lægerne sker der ikke en systematisk opsamling af viden om de sygdomme, der bliver ridset op af Sundhedsstyrelsen.
For så vidt angår krav til de kommunale integrationsprogrammer, er jeg ikke ekspert på det felt, det medgiver jeg gerne.
Det er integrationsministerens ressort, og hvis der er noget, der skal strammes op på der, så må man tage den diskussion med integrationsministeren, og det skal jeg ikke på forhånd lukke døren for.
Så er det kommunens opgave at sørge for, at de tilbud, der gives der, og som vi nu kvalificerer op via Sundhedsstyrelsens vejledning, også både gøres attraktive og formidles til de grupper, vi her snakker om.
Morten Østergaard (RV), 2005-04-28:
Jamen så fik vi jo netop præciseret forslagets relevans her, fordi det, som Sundhedsstyrelsen an befaler, er, at der gives tilbud om helbredsundersøgelse til familiesammenførte – at der gives tilbud om helbredsundersøgelse! – ikke at de alene får adgang til sundhedsvæsenet på lige vilkår med andre.
Der skal gives et tilbud om helbredsundersøgelse.
Der skal systematisk gives tilbud om undersøgelse for tuberkulose, hiv og hepatitis B-infektion til alle personer fra højrisikoområder.
Det er det, som forslaget henviser til, og ministeren kan vel ikke her i dag helt ærligt sige, at det vil der blive på baggrund af det, der er fremsat her.
Det er et tilbud, man kan trække på.
Så vil jeg gerne sige, at når vi taler om flygtninge og indvandrere fra tredjeverdenslande, er det jo sådan, at det er kommunerne, der har integrationsansvaret.
Dermed har kommunerne jo også, kan man sige, ansvaret for at lave et integrationsforløb, som påpeger relevansen af at lade sig undersøge, hvis man kommer fra særlige risikogrupper.
Integrationsministeriet har jo allerede udsendt en vejledning til kommunerne om de krav, der bør være kvalitativt til sådan et integrationsprogram, og der indgår jo i relation til de tjeklister, der er her, også disse spørgsmål.
Så der er jo sådan set skabt en ansvarsfordeling, hvor kommunerne har ansvaret for at skabe en introduktion og hermed også orientere om det danske samfund og de tilbud, det danske samfund giver.
Så jeg føler sådan set, at vi fuldt ud har imødekommet de ønsker og krav, som vi mener at kunne se i kølvandet på, at der selvfølgelig er en særlig sundhedsmæssig udfordring, når folk kommer fra tredjeverdenslande.
Det kunne jo lyde, som om alt er i den skønneste orden.
Jeg kunne måske være lidt forvirret over, at ministeren i sin indledning sagde, at det ikke var noget stort problem, og alligevel har man altså sat et stort apparat i gang, så på en eller anden måde må man dele forslagsstillernes opfattelse af, at det er vigtigt.
Jeg skal bare lige forstå, når nu Sundhedsstyrelsen har skrevet i sin anbefaling: ...»at der gives tilbud om helbredsundersøgelse for kvoteflygtninge samt flygtninge og indvandrere fra tredjeverdenslande, der kommer ved familiesammenføring, svarende til det undersøgelsesprogram, der tilbydes asylansøgere...«, om der så med det foreliggende er fulgt den anbefaling, eller om den ikke er fulgt.
Altså, vi arbejder fornuftigt med den her sag, og jeg ved ikke, om det er noget stort apparat at sige, at vi har en uhensigtsmæssig karenstid på 6 uger, som vi nu fjerner.
Det er sådan set en enkel overvejelse, vi her har gjort.
Det fører altså til, at for de grupper, der ikke er omfattet af de tilbud, der allerede gives i medfør af, at asylansøgerne allerede får helbredsundersøgelser, og kvoteflygtninge nu får helbredsundersøgelser i medfør af lovforslag nr. L 79, og alle andre grupper af folk, der ikke er danskere, og som af en eller anden eller femte grund tager ophold i Danmark, vil de undersøgelser, de får tilbudt, være dem, der følger i naturlig forlængelse af, at vi i Danmark har et lægesystem, der gør, at man kan gå til lægen, hvis man føler behov herfor.
Karen Hækkerup (S), 2005-04-28:
Så er man måske nærmest nået ned til, at forskellen på det, som regeringen nu vil, og det, som Socialdemokraternes forslag sigter mod, er spørgsmålet om frivillighed eller tvang.
Hvis folk skal tvinges til at få foretaget sådan en sundhedsundersøgelse og resultaterne af den skal indgå i vurderingen af, om de skal have opholdstilladelse, så har regeringen jo nu fremført og vil fremme det forslag, som de borgerlige partier også forsøgte at stemme igennem i 1990'erne, men som man ikke, da det sidst blev behandlet, ville være med til at bakke op, fordi det var frivilligt.
Er den eneste forskel, at nu tager man og giver alle et sundhedstjek, men det sker med tvang, og der er ikke længere nogen frivillighed?
Fru Karen Hækkerup kunne jo selv have studeret regeringens forslag, altså L 79, sådan som det er fremsat for Folketinget, og holde det op mod Socialdemokratiets overvejelser og på den baggrund vurdere, om der så var basis for at genfremsætte Socialdemokratiets forslag.
Det skal jeg jo ikke gøre mig til dommer over.
I øvrigt må jeg jo i det hele henvise diskussionen om regler for ophold i Danmark til integrationsministeren, det er ikke min ressort.
Lovforslag nr. L 79 må diskuteres med integrationsministeren, ikke fordi det ikke kunne være spændende, men jeg har så mange andre spændende opgaver inden for min egen ressort, og dem må jeg hellere holde mig til.
Frivillighed eller tvang.
Der vil det være sådan, at der sikres en umiddelbar adgang til det danske sundhedssystem via egen læge.
Det er alle danskeres indgang til sundhedsvæsenet, og det vil så også være indgangen for de grupper, vi taler om her.
Morten Østergaard (RV), 2005-04-28:
Det er meget svært at modstå fristelsen til at kaste sig ud i en integrationsdebat her, også fordi det måske kunne bidrage til underholdningsværdien.
Men jeg synes bare, vi må skære ind til benet her og så holde fast i, at det, som ligger her, er, at Venstre og ministeren har bestemt sig for, at det her med, om smitsomme sygdomme, når det gælder familiesammenførte, spreder sig ud i samfundet, overlades til kommunerne, og så sender man en vejledning til lægerne om, at hvis der skulle være en familiesammenført, der forvilder sig ned til sin praktiserende læge, skal vedkommende altså tjekkes for de her ting.
Det, jeg ville sige, var, at det så er lodret imod det, Sundhedsstyrelsen har anbefalet, og det synes jeg da bare man skal stå ved, hvis det er holdningen.
Karen Hækkerup (S), 2005-04-28:
Så burde vi jo næsten gå hjem.
Nu er det måske ikke, fordi der er nogen vigtighed i at stå og trække aftenen længere ud, vi er kun os selv og hinanden, som vi har været det i nogle timer.
Men jeg sidder alligevel og bliver en anelse lamslået, for jeg havde forberedt mig på det her lovforslag som ordfører, men jeg må jo sige, at der er tale om intet mindre end en kovending.
Forslaget har jo været fremsat før og har også nået en førstebehandling.
Da afviste sundhedsog indenrigsministeren at ville støtte forslaget med henvisning til økonomien.
Jeg kan da så glæde mig over, at det nu alligevel lader til, at man har set med velvillighed på nu at ville følge Sundhedsstyrelsens anbefaling, selv om ministeren, da sagen var på sidst, ikke ville bakke op, at den anbefaling skulle følges.
Kan ministeren ikke, fordi jeg måske nok var lidt for tungnem, lige endnu en gang præcisere, hvad det er, der kommer til at ske for de familiesammenførte?
Jeg var godt med, hvad angik kvoteflygtningene, men familiesammenførte?
Det vil ikke påvirke min resterende arbejdsdag, for jeg har også mødeaktivitet efter mødet her, men det kunne selvfølgelig skabe mulighed for en kærkommen pause.
Der er ikke tale om nogen kovending her.
Det er på plads.
Det er jo sådan set nøglen til sundhedsvæsenet i kombination med, at vi så i øvrigt via Sundhedsstyrelsens vejledning klæder lægerne bedre på til at håndtere den særlige udfordring her.
På den måde er alle tænkelige grupper dækket ind.
Henriette Kjær (KF), 2005-04-28:
Jeg regner bestemt med, at der, når den nye vejledning kommer, vil blive hanket op i, at man ikke kun fokuserer på ganske få sygdomme, men på, hvad det generelt er, man skal være opmærksom på med hensyn til de mennesker, der kommer fra tredjeverdenslande.
Vi kan altid blive enige om, at det er en god idé at efteruddanne lægerne, så de hele tiden er opmærksomme på de aktuelle problemstillinger, der er.
Jeg mener, at man altid kan gøre ting bedre.
Det synes jeg så ikke lige det her forslag lægger op til.
Nu blev der fra spørgerens side talt om tyrkiske indvandrerkvinder, og det er måske ikke så aktuelt i den her debat.
Jeg synes, regeringen er udmærket til at sætte fokus på den præcis samme problematik.
Det er derfor, jeg ikke kan støtte det her forslag.
Jeg synes, man er fuldt dækket ind.
Som jeg nævnte, bliver der taget hånd om flygtninge, der kommer til asylcentre; kvoteflygtninge bliver der taget hånd om, og der kommer så en god vejledning til lægerne og også information til de familiesammenførte om, hvad vores sundhedssystem kan tilbyde.
Det tror jeg da bestemt vil være en god model, også fordi vi dermed – for at bruge et måske ikke særlig pænt ord, men det er positivt ment – opdrager de indvandrere, der kommer til at benytte sig af de tilbud, der er, til, at de ikke opfatter sig som nogle særtilfælde, men at vi har et åbent sundhedsvæsen, man til enhver tid kan benytte sig af.
Karen Hækkerup (S), 2005-04-28:
Man kan også vende det om, og i stedet for at kritisere forslagsstillerne for ikke at have trukket forslaget kunne man også sige, at regeringspartierne måske kunne have vendt deres retorik om og sagt: Tusind tak, fordi I påpegede og fik os til at få øjnene op for, at der var en problemstilling.
Det er lige præcis nogle af de ting, man i dag siger man har indbefattet i L 79, som man sagde, da sagen var til behandling i december 2004, at man ikke ville stemme for.
I 2004 hed det sig: Hvor får vi mest for pengene?
Afstemning
Irene Simonsen (V), 2005-04-28:
Så må jeg blot høre fru Karen Hækkerup igen, om ikke fru Karen Hækkerup er enig i, at når man kommer og får sit sygesikringsbevis i Danmark, så er man omfattet af hele det spekter, der er af sundhedsydelser fra sundhedsplejerske, tandlæge, børnetandpleje og alt, hvad der i øvrigt gælder for alle os, der bor i Danmark; det er jo på lige fod.
Og man bliver informeret om, hvilke muligheder man har, i øvrigt på ens eget modersmål, så der ikke er noget at gå fejl af.
Er det så ikke systematisk, at man har tilbuddet her, og at vi i øvrigt opfylder alt, hvad fru Karen Hækkerup gerne vil med beslutningsforslaget fra Socialdemokratiet?
Da det her beslutningsforslag i øvrigt er overflødigt, synes jeg, det ville være rart, hvis vi kunne samles om at sige, at med det, regeringen gør, har vi det hele med.
Karen Hækkerup (S), 2005-04-28:
Nu fornemmer jeg, at på det stræk, hvor regeringen har givet sig, har man især imødekommet Dansk Folkeparti, som i deres sidste ordførertale fremhævede det fremragende eksempel, at når man emigrerede til USA i tidernes morgen, blev man sat ud på Ellis Island, og man blev undersøgt, og var man ikke i orden, blev man sendt retur, for man skulle ikke indføre smitte.
Jeg fornemmer lidt, at denne tvangsundersøgelse, man nu gerne vil have i stedet for, har samme formål.
Irene Simonsen (V), 2005-04-28:
Jeg vil da gerne høre fru Karen Hækkerup om, hvad indstillingen er fra Socialdemokraterne, når sundhedsministeren kan sige, at der bliver sendt informationsmateriale ud til de praktiserende læger i forhold til de indvandrere og familiesammenførte, der kommer, sådan at lægerne kan gribe det her rigtigt an, og der bliver sendt informationsmateriale ud direkte til den familiesammenførte, der kommer, samtidig med vedkommendes sygesikringsbevis.
Kan fru Karen Hækkerup ikke fortælle, om ikke det er et systematisk tilbud om at få et helbredstjek, faktisk på lige fod med asylanter ude i asylcentrene, hvor der i øvrigt, som hr. Jesper Langballe siger, er 99,9 eller 99,8 pct., der tager imod det.
Vil det ikke være det tilsvarende for dem, der kommer som familiesammenførte?
Karen Hækkerup (S), 2005-04-28:
Jeg vil gerne takke for debatten og takke for hjælpen undervejs i debatten.
Det er herligt, at der er så mange gode partier, som kan arbejde sammen for at fremme gode sager.
Noget havde jo alligevel ændret sig, siden denne her sag blev behandlet første gang, og selv om det er en genfremsættelse og der er kommet et andet lovforslag på banen fra regeringen, så er det jo alligevel en anden situation.
Det har været morsomt for mig at sidde på bageste række og kigge igennem, hvad der blev sagt, da debatten var i salen den 17. december sidste år.
Da var retorikken en anden, da var meldingerne nogle andre.
Det er glædeligt nok, hvis vi på nogle måder kan finde hinanden, men der er, fornemmer jeg, stadig forskel på det, vi gerne vil, og det, der bliver bakket op om fra De Radikale og fra Enhedslisten, og der er forskel på det, vi vil, og som vi mener ville gavne, og det, som regeringen gennemfører med L 79.
Jeg kan næsten ikke undlade lige at nævne, at indenrigs- og sundhedsministeren nu siger, at det er vigtigt at bakke op om Sundhedsstyrelsens anbefalinger.
Den 17. december hed det sig, at nu er det jo ikke sådan, at Sundhedsstyrelsens anbefalinger er et katalog, som skal gennemføres, og at verden falder sammen, hvis det ikke gennemføres.
Men sådan er der jo så meget.
Lad os komme videre, og lad os også få taget den drøftelse af kommunernes ansvar for at sikre ikkespredning af sygdomme for familiesammenførte.
Jeg håber, at der kommer en debat i udvalget, hvor vi kan få afklaret de sidste finesser.